armvectores/hy_wikipedia_2023 huggingface dataset:
Ֆլոկուր

Ֆլոկուր (ֆր.՝  Flaucourt), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 333 մարդ, բնակչության խտությունը` 45.24 մարդ/կմ²: Բնակավայրը զբաղեցնում է 7.36 կմ² տարածք:


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 45 կմ արևելք:


== Բնակչություն ==


== Տնտեսություն ==
2010 թվականին ուներ 212 աշխատունակ (15-64 տարեկան)  բնակիչ, որոնցից ակտիվ էին 149-ը, իսկ ոչ ակտիվները` 63: Ակտիվության ցուցանիշը կազմում է 70,3 %: 149 աշխատունակ մարդկանցից աշխատել է 125 անձ (68 տղամարդ և 57 կին): Գործազուրկ են եղել 24 անձ (10 տղամարդ և 14 կին): 63 անաշխատունակներից 23-ը եղել են աշակերտներ կամ ուսանողներ, 23-ը` թոշակառուներ, իսկ 17-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
TRT Avaz

TRT Avaz, միջազգային հեռուստաալիք Թուրքիայի պետական TRT հեռուստառադիոընկերության կազմում։ Հեռուստաալիքը ուղղված է թյուրքական երկրների, ինչպես նաև թուրքական սփյուռքի համար։ Հաղորդումները հեռարձակվում են հիմնականում թուրքերեն, ինչպես և ադրբեջաներեն, ղազախերեն, ուզբեկերեն և թուրքմեներեն լեզուներով։
Հեռարձակվում է 2009 թվականի մարտի 21-ից։


== Արտաքին հղումներ ==
Պաշտոնական կայք Archived 2013-05-03 at the Wayback Machine. (թուրքերեն)


== Ծանոթագրություններ ==
Ժակիրանա

Ժակիրանա (պորտ.՝ Jaquirana), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Վակարիայի գավառի մեջ։ Բնակչությունը կազմում է 5 376 մարդ, ըստ 2006 թվականի տվյալների։ Տարածքը կազմում է 907,936 կմ2։ Բնակչության խտությունը՝ 5,9 մարդ/կմ²։


== Վիճակագրություն ==
Համախառն ներքին արտադրանքը կազմել է 26 781 649,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 5 231,81 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,734։
Ժարասկան Աբդիրաշև

Ժարասկան Աբդիրաշև (ղազ.՝ Жарасқан Әбдірашев, մարտի 7, 1948(1948-03-07), Ամանոտկել, Aral District, Կզըլ-Օրդայի մարզ, Ղազախական ԽՍՀ, ԽՍՀՄ - փետրվարի 10, 2001(2001-02-10), Ալմաթի, Ղազախստան), ղազախ խորհրդային գրող, լրագրող։


== Կենսագրություն ==
Ժարասկան Աբդիրաշևը ծնվել է 1948 թվականի մարտի 7-ին Ամանտոկել Արալսյան շրջանում։ 1969 թվականին ավարտել է Ս. Մ Կիրովի անվան Ղազախստանի Պետական Համալսարանի փիլիսոփայության ֆակուլտետը։ 1969-1994 թվականներին թղթակցել է «Լոնինշիլ ժաս» և «Қазақ Әдебиеті» թերթերին, «Հրդեհ» օրացույցին, «Zhұldyz» ամսագրին, Ղազախստանի գրողների մեջ գրական թարգմանության և գրական կապերի գլխավոր տնօրենը, երաժշտական «Տամաշա» թատրոնի գլխավոր ռեկտորը։
1969 թվականին դուրս եկավ «Առաջին գիրք»-ը։ Թողարկել է «Ақ қайран» (1970), «Найзағайлы жаз» (1971), «Саяхат» (1972), «Дала, сенің ұлыңмын» (1975), «Соғыстан соң туғандар» (1977, 1993), «Сана соқпағы» (1988), «Шежірелі шаңырақ» (1998) հավաքածուները։


== Ծանոթագրություններ ==
Հավրի մեծ ծովափը (նկար)

«Հավրի մեծ ծովափը» (ֆր.՝ Le Grand Quai au Havre), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից և ամենակարկառուն ներկայացուցիչներից մեկի` Կլոդ Մոնեի նկարներից։ Կտավը հեղինակը վրձնել է 1874 թվականին։ Յուղաներկով կտավի չափերն են 61 × 81 սմ։ «Հավրի մեծ ծովափը» ստեղծագործությունն այսօր պահպանվում և ցուցադրվում է Էրմիտաժի թանգարանում (Սանկտ Պետերբուրգ, Ռուսաստան)։


== Նկարագիր ==
«Հավրի մեծ ծովափը» ստեղծագործությունը Կլոդ Մոնեն նկարել է 1874 թվականին։ Կտավում պատկերված է «Մեծ ծովափի բյուրո» շոգենավերի գրասենյակը։ Շենքի վրա գրված է «Հավր-Կան» ուղևորափոխադրման գծի անվանումը։ Շենքի հարևանությամբ կանգնած է մարդկանց խումբ։ Ծովափին կառանել է մեծ շոգենավը։ Հեռվում հեղինակը նկարել է նաև առագաստանավեր։ Ափին պատկերված են տուփերի և տակառների դարսակույտեր։ Հետին պլանում երևում են նավերի կայմերը։ Կտավի ներքևի ձախ մասում դրված է հեղինակի ստորագրությունը՝ Claude Monet: Անհայտ պատճառներով կտավը մնացել է անավարտ։


== Պատմություն ==
1877 թվականին Կլոդ Մոնեն «Հավրի մեծ ծովափը» ստեղծագործությունը ցուցադրության է ներկայացնում իմպրեսիոնիստների երրորդ ցուցահանդեսին։ Այստեղ նկար ստվերում է մնում, քանի որ ցուցադրվում էր նաև «Սեն Լազար կայարանի» նկարաշարը և «Հնդկահավեր» պաննոն, որը մեծ սկանդալի պատճառ հանդիսացավ։ Այս կտավը հանդիսանում է Հավրի նավահանգիստը պատկերող 4 նկարներից մեկը, որոնք Մոնեն նկարել է հընթացս 1872-1874 թվականների։ Դրանք համաշխարհային իմպրեսիոնիզմի հիմքը հանդիսացող կտավներ են. դրանք են՝ «Տպավորություն. Ծագող արև», որը պահպանվում է Մարմոտան Մոնե թանգարանում, իսկ մյուս երկու նկարները պահպանվում են՝ մեկը՝ Լոս Անջելեսում, մյուսը՝ Ֆիլադելֆիայում։ 
1875 թվականի հունվարին կտավը գնել է ոմն Ֆրոմենտալը. վերջինիսի մոտ է մնում մինչև 1920-ական թվականները, երբ նրանից գնեց գերմանացի ձեռնարկատեր և հայտնի կոլեկցիոներ Օտտո Կրեբսը։ Երկրորդ համաշխարհային պատերազմի ժամանակ նկարը բռնազավթել են Կարմիր բանակիզինվորները և ուղարկել ԽՍՀՄ որպես ռազմատուգանք։ Սխալմամբ այն Էրմիտաժում կոչում էին «Նավահանգիստ Կաննում»։
«Հավրի մեծ ծովափը» ստեղծագործությունն առաջին անգամ Էրմիտաժում ցուցադրվել է 1995 թվականին՝ ռազմաավարի ցուցահանդեսի շրջանակներում։ 2001 թվականից մշտական ցուցադրության է ներկայացված Էրմիտաժում, իսկ 2014 թվականից ցայսօր այն ներկայացված է Սերգեյ Շուկինի և Մորոզով եղբայրների հիշատակի սրահում՝ Գլխավոր շտաբում (սրահ 403)։

		
		


== Ծանոթագրություններ ==


== Գրականություն ==
Albert Kostenevitch, Catalogue de l'exposition de la peinture française des XIXe et XXe siècles [à l'Ermitage] issue des collections privées d'Allemagne, ministère de la Culture de la Fédération de Russie, musée de l'Ermitage, Saint-Pétersbourg, 1995, traduction en allemand chez Kindler, Munich, 1995 (ռուսերեն)


== Արտաքին հղումներ ==
Description du tableau sur le site touristique Ze Visit Archived 2018-12-26 at the Wayback Machine.
Ծիծեռնավանք (այլ կիրառումներ)

Ծիծեռնավանք անունը կարող է վերաբերել

Ծիծեռնավանք՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Ծիծեռնավանք, համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո),
Ծիծեռնավանք, հայկական առաքելական վանական համալիր Արցախի Հանրապետության Քաշաթաղի շրջանի Ծիծեռնավանք գյուղի մոտ։
Ուզի Նարկիս

Ուզի Նարկիս (եբրայերեն՝ עוזי נרקיס‎, անգլ.՝ Uzi Narkiss, հունվարի 6, 1925(1925-01-06), Երուսաղեմ, Մեծ Բրիտանիայի և Իռլանդիայի միացյալ թագավորություն - դեկտեմբերի 17, 1997(1997-12-17), Երուսաղեմ), իսրայելցի գեներալ, որը ղեկավարել է Իսրայելի պաշտպանության բանակի կենտրոնական ճակատը 1967 թվականի Վեցօրյա պատերազմի ժամանակ։


== Պատանեկություն և բանակում ծառայության սկիզբ ==
Ծնվել է Երուսաղեմում, լեհ ներգաղթյալների ընտանիքում։ 
Ուզին ուսում է ստացել Երուսաղեմի «Ռեհավիա» վարժարանում և սկսել զինվորական ծառայությունը՝ 16 տարեկանում միանալով Պալմախին։
Հետագայում նա մասնակցել է Պաղեստինում բրիտանական գաղութային ուժերի դեմ Հագանայի գործողություններին։ Այսպես, 1948 թվականի ապրիլին Ուզի Նարկիսը գլխավորել է Կատամոնի վրա հարձակումը՝ հիմնական ռազմավարական կետի՝ Սան Սիմոնի վանքի ազատագրման ժամանակ։ Պաղեստինից բրիտանական զորքերի դուրսբերումից և Իսրայելի անկախության հռչակումից հետո Նարկիսը նշանակվել է օգնելու Հին քաղաքի հրեական մասում պաշարվածներին։ Նարկիսի ստորաբաժանմանը հաջողվել է ներթափանցել Սիոնի դարպասներով՝ ապահովելով մատակարարումներ և պաշարումից տարհանելով վիրավորներին։ Եվ միայն այն բանից հետո, երբ պարզ է դարձել, որ ռազմական ուժեղացում չի լինի, Նարկիսը հրամայել է, որ իր զինվորները նահանջեն հին քաղաքից, որը զբաղեցնում են հորդանանյան զորքերը։


== Ռազմական կարիերա ==

Ուզի Նարկիսը մի քանի տարի անցկացրել է Ֆրանսիայում՝ սովորելով École de Guerre-ում (Ֆրանսիական ռազմական ուսումնարան) և հետագայում, լինելով Իսրայելի ռազմական կցորդ, Ֆրանսիայի կառավարության կողմից պարգևատրվել է Պատվո լեգեոնի շքանշանով։
Նարկիսը վերադարձել է Իսրայել, որպեսզի շարունակի ռազմական կարիերան և 1965 թվականին դարձել է Իսրայելի ազգային պաշտպանության քոլեջի առաջին տնօրենը։


== Վեցօրյա պատերազմ ==
1967 թվականի հունիսին Ուզի Նարկիսը ղեկավարել է յոթ բրիգադներ և մասնակցել Վեցօրյա պատերազմի ժամանակ Հորդանանի զինված ուժերի հետ բոլոր մարտերին։ Հին քաղաքի նվաճումն ի սկզբանե նախատեսված չէր. Իսրայելական զորքերը տեղափոխվել են Արևելյան Երուսաղեմում առանցքային դիրքեր գրավելու համար։ Նարկիսն անհանգստանում էր, որ քաղաքական գործիչները չեն համարձակվի գրավել հին քաղաքը։ Սակայն մոտեցող հրադադարի ազդեցության տակ (ՄԱԿ-ի մոտակա նիստից հետո) Մոշե Դայանը Ուզի Նարկիսին հանձնարարություն է տվել վերամիավորել Երուսաղեմը՝ չսպասելով հրադադարին։ Նարկիսի ղեկավարությամբ Հին քաղաքը ետ է վերցվել հորդանանցիներից, և Երուսաղեմը կրկին միավորվել է իսրայելական վերահսկողության ներքո։ Նարկիսի տեսանկյունից, այս ազատագրումը ավարտել է այն արշավը, որը նա սկսել է տասնինը տարի առաջ, որի պարտությունը հաճախ անհանգստացրել է իրեն։


== Հետագա կարիերա ==
Ուզինժ Նարկիսն Իսրայելի պաշտպանության բանակից հեռացել է 1968 թվականին, և երկար ժամանակ առանցքային պաշտոններ է զբաղեցրել Հրեական գործակալությունում և Համաշխարհային սիոնիստական կազմակերպությունում։
Երուսաղեմում մահացել է 1997 թվականի դեկտեմբերի 17-ին 72 տարեկան հասակում։


== Ծանոթագրություններ ==


== Արտաքին հղումներ ==
General Uzi Narkiss Archived 2017-10-10 at the Wayback Machine. – A historic radio interview with General Uzi Narkiss on June 7 – one day after the Six-Day War, describing the battle for Jerusalem
Central Zionist Archives in Jerusalem site. Office of Uzi Narkiss (S91)
Պոնտարյոն (կանտոն)

Պոնտարյոն (ֆր.՝ Pontarion), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Գերե օկրուգի մեջ։ Համաձայն 2006 թվականի մարդահամարի կանտոնի բնակչությունը 2879 մարդ էր։Կանտոնի համարը 2321 է։ Պոնտարյոն կանտոնում կա 10 կոմունա, որոնցից ամենամեծը Պոնտարյոն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կարճամետրաժ ֆիլմ

Կարճամետրաժ ֆիլմ (Կարճ մետր, ֆր. court métrage), կինոֆիլմ, որի տևողությունը չի գերազանցում 40-50 րոպեն։ Միջինում կարճամետրաժ ֆիլմի տևողությունը 10-ից 20 րոպե է։
Պրակտիկորեն բոլոր կինոռեժիսորները իրենց գործունեությունը սկսում են կարճամետրաժ ֆիլմեր նկարելուց, որովհետև նմանատիպ ֆիլմերի արտադրության ծախսը զգալիորեն քիչ է, քան լիամետրաժինը։ Սկզբում ողջ կինեմատոգրաֆիան եղել է կարճամետրաժ։
Շատ կարճամետրաժ ֆիլմեր դարձել են դասական։ Երբ 2012 թվականին «Sight & Sound» հարցում կատարեց 846 կինոքննադատներին, թե որոնք են այն կարճամետրաժ ֆիլմերը, որոնք ազդեցություն են գործել «մեծ» ֆիլմեր ստեղծելիս, նրանք հիմնականում տվել են հետևյալ ֆիլմերի անունները՝ «Թռիչքային երթուղի» (29 ձայն), «Շերլոկ կրտսեր» (25), «Անդալուզյան շունը» (17), «Կեսօրին ցանց» (16), «Ալիքի երկարություն» (16) և «Ճանապարհորդություն դեպի լուսին» (10).


== Հղումներ ==
Սան Կոզմո Ալբանեզե

Սան Կոզմո Ալբանեզե (իտալերեն՝ San Cosmo Albanese), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 701 մարդ, բնակչության խտությունը կազմում է 50 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 87060։ Հեռախոսային կոդը՝ 0983։


== Ծանոթագրություններ ==
Հայաստանի վիրաբուժության լրաբեր

Հայաստանի վիրաբուժության լրաբեր, գիտա-գործնական բժշկական հանդես։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Լը Ռուժե Պեր

Լը Ռուժե Պեր (ֆր.՝ Le Rouget-Pers), համայնք Ֆրանսիայի Օվերն մարզի Կանտալ գավառում։
Բնակչությունը 2013 թվականի դրությամբ կազմում է 1278 մարդ, բնակչության խտությունը` 52.64 մարդ/կմ²։ Բնակավայրը զբաղեցնում է 24.28 կմ² տարածք։
Բնակավայրը ստեղծվել է 2016 թվականի հունվարին` Պեր և Լը Ռուժե համայնքների միավորման արդյունքում։


== Վարչական բաժանում ==


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բանյոլի դել Տրինյո

Բանյոլի դել Տրինյո (իտալերեն՝  Bagnoli del Trigno), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 877 մարդ (2008 թվականի տվյալներով), բնակչության խտությունը կազմում է 24 մարդ/կմ²։ Զբաղեցնում է 36 կմ² մակերես։ Փոստային ինդեքս՝ 86091, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0874 870107


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սուրբ Մարիամ Աստվածածին եկեղեցի (Թավրիզ)

Անվան այլ կիրառումների համար տե՛ս՝ Սուրբ Մարիամ Աստվածածին եկեղեցի (այլ կիրառումներ)Սուրբ Մարիամ Աստվածածին, հայ առաքելական եկեղեցի Իրանի Արևելյան Ադրբեջան նահանգի Թավրիզ քաղաքում։ Պատկանում է Մեծի Տանն Կիլիկիո կաթողիկոսության Ատրպատականի հայոց թեմին։ Գտնվում է Թավրիզի Ղալա (Բերդաթաղ) թաղամասում։ Եկեղեցու նոր շինությունը թվագրված է 1785 թվականին։ Այն Թավրիզի ամենամեծ և ամենահին քրիստոնեական եկեղեցին է, հայ համայնքի կողմից կազմակերպված ազգային և կրոնական արարողությունների նշանավոր կենտրոնը։


== Պատմություն ==
Իրանահայ ամենահին` Ատրպատականի թեմը միավորում էր հյուսիսային նահանգներում բնակվող հայերին։ Թավրիզի առավել հին եկեղեցին թվագրված է 12-րդ դարի։ Այն նկարագրված է Մարկո Պոլոյի հուշերում 1275 թվականին։ Նրա տարածքում գնտված առաջին դամբարանը թվագրվում է 16-րդ դարի։ Եկեղեցու պատին կա արձանագրություն, որի համաձայն այն ավերվել է 1780 թվականի երկրաշարժի ժամանակ։ Վերակառուցվել է 1782-85 թվականներին՝ Սեֆյան ոճով։
Մինչև 1833 թվականը Ատրպատականի թեմի կենտրոնը Մակուի Սուրբ Թադևոսի վանքն էր։ 1828 թվականի Թուրքմենչայի պայմանագրով Արևելյան Հայաստանի` Ռուսաստանին միանալուց հետո Ատրպատականի թեմի կենտրոնը տեղափոխվեց Թավրիզ։ Ազգային առաջնորդարանը Թավրիզ փոխադրվելուց հետո մինչև 1936 թվականը գտնվում էր Ղալա թաղամասի Սուրբ Մարիամ Աստվածածին եկեղեցու բակում։ Հետագայում այն տեղափոխվեց Հայոց ազգային կենտրոնական դպրոցի շենքը, որը գտնվում է Թավրիզի հարավային Շարիաթի պողոտայում։ Դա հայաբնակ երկու թաղամասերից մեկն էր՝ Լիլավայի հետ միասին։ Հայերը հաճախ այն կոչում էին «Աստվածամայր եկեղեցու թաղ»։


== Ճարտարապետություն ==
Եկեղեցին ունի 16 մետր երկարություն և 14 մետր լայնություն։ Զանգակատունը չորս քառակուսի սյուների վրա է, եկեղեցու կենտրոնում։ Սյուների միջև բիբլիական նկարներով չորս կամար կա։ Խորանը կառուցվել է հայկական ճարտարապետության ոճով, որի մի մասը կարելի է թվարկել մինչև 12-րդ դար։ Եկեղեցու հիմքը կազմված էր կրաքարից։ Պատերը և սյուները քարե և աղյուսից են։


== Տես նաև ==
Սուրբ Աստվածածին եկեղեցի, Թեհրան
Սուրբ Աստվածածին եկեղեցի, Նոր Ջուղա


== Ծանոթագրություններ ==
Սեն Մարսիալ (Շարանտի գավառ)

Սեն Մարսիալ (ֆր.՝ Saint-Martial), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 145 մարդ, բնակչության խտությունը` 15.57 մարդ/կմ²։ Բնակավայրը զբաղեցնում է 9.31 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 140 կմ հարավ, Անգուլեմ քաղաքից` 32 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 93 աշխատունակ (15-64 տարեկան) բնակիչ, որոնցից ակտիվ էին 72-ը, իսկ ոչ ակտիվները` 21։ Ակտիվության ցուցանիշը կազմում է 77,4 %։ 72 աշխատունակ մարդկանցից աշխատել է 62 անձ (34 տղամարդ և 28 կին)։ Գործազուրկ են եղել 10 անձ (7 տղամարդ և 3 կին)։ 21 անաշխատունակներից 5-ը եղել են աշակերտներ կամ ուսանողներ, 9-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE
«Սեն Մարսիալ» (ֆրանսերեն)։ Վերցված է 2013-8-13 
«Սեն Մարսիալ» (ֆրանսերեն)։ cassini.ehess.fr։ Վերցված է 2013-8-13 


== Ծանոթագրություններ ==
BBC

Բրիտանական հեռարձակման կորպորացիա, կրճատ՝ «Բի-բի-սի» (անգլ.՝ British Broadcasting Corporation, կրճատ՝ BBC), բրիտանական հեռուստա-ռադիո և ինտերնետ հեռարձակման խոշոր ընկերություն։ Աշխարհի հզորագույն մեդիակորպորացիաներից է, իրականացնում է ներքին և միջազգային եթերային հեռարձակում։ Ընկերությունը ոչ պետական ԶԼՄ է, իրենից ներկայացնում է հասարակական կազմակերպություն իր վերահսկման խորհրդով, որը կազմված է 12 վստահյալներից՝ նշանակվելով Եղիսաբեթ II թագուհու կողմից։ Ընկերությունը ունի մոտ 23,000 աշխատակից, և այդ ցուցանիշով աշխարհում առաջինն է մեդիաընկերությունների շարքում։
Ընկերությունը հիմնվել է 1922 թվականի հոկտեմբերի 18-ին, միջազգային հեռարձակումը սկսել է 1932 թվականից։ Փորձնական հեռուստատեսային հեռարձակումը սկսվել են 1929 թվականից, և 1930 թվականից անցել պարբերական հեռուստաեթերի Brookmans Park. Baird’s ընկերության անտենայի շնորհիվ, որն այժմ հայտնի է որպես BBC One:
1974 թվականին առաջինն է ներկայացրել «Ceefax» տելետեքստի համակարգը։
2003 թվականի հուլիսին «Բի-բի-սի»-ն սկսեց հաղորդումներ հեռարձակել Astra 2D Երկրագնդի արհեստական արբանյակի օգնությամբ, ինչի համար ընկերությունը վճարեց 85 միլիոն ֆունտ ստերլինգ
2012 թվականի փետրվարի 29-ին ընկերությունը տոնեց միջազգային հեռարձակման 80-ամյակը։
BBC-ին պատկանում է երկու եթերային և երեք մալուխային/արբանյակային և 20 տարածքային հեռուստաալիներ Մեծ Բրիտանիայում, ներառյալ լրատվական BBC News ալիքը, 14 ազգային թվային ռադիոկայան, մի քանի ինտերնետային կայք, մոտ 40 ամսագրեր։ Միջազգային BBC Worldwide ստորաբաժանմանը պատկանում են միջազգային BBC Prime, BBC Canada և BBC America հեռուստաալիքները։ Նաև ընկերությանը պատկանում է միջազգային շուրջօրյա BBC World News լրատվական հեռուստաընկերությունը։ BBC World Service հեռարձակվում է ողջ աշխարհում 32 լեզվով։ 2005 թ. Բի-բի-սի-ն ունեցել է 7,2 միլիարդ դոլարից ավել եկամուտ։


== Հեռուստաալիքներ ==
BBC One
BBC Two
BBC Three
BBC Four
BBC World News
BBC Parliament
BBC HD
CBBC
CBeebies


== Ռադիո ==
BBC Radio 1
BBC Radio 2
BBC Radio 3
BBC Radio 4
BBC Radio 5 LiveԹվային ռադիոկայաններBBC Radio 1Xtra
BBC Radio 4 Extra
BBC Radio 5 Live Sports Extra
BBC Radio 6 Music
BBC Asian Network


== Ծանոթագրություններ ==


== Արտաքին հղումներ ==
http://www.bbc.co.uk BBC. պաշտոնական կայք
The Royal Charter, effective from January 2007 and granted by Queen Elizabeth II
BBC companies grouped at OpenCorporates
Գեորգի Պետրոսյան

Գեորգի Միքայելի Պետրոսյան (հունվարի 10, 1953(1953-01-10), Ստեփանակերտ, Ադրբեջանական ԽՍՀ, ԽՍՀՄ), պետական քաղաքական գործիչ։ ԼՂՀ նախագահի խորհրդական։ ՀՅԴ բյուրոյի անդամ։ Արցախի արտաքին գործերի նախարար (2007-2011)։ ՀՀ ԳԽ (1990-1995), ԼՂՀ ԳԽ (1992-1995) պատգամավոր։


== Գործունեություն ==
1992 թվականի հունվար-ապրիլին Լեռնային Ղարաբաղի Հանրապետության Գերագույն խորհրդի նախագահի տեղակալ։ 1992 թվականի ապրիլից 1993 թվականի հունիսը՝ Գերագույն խորհրդի նախագահի պաշտոնակատար։ ՀՅԴ կուսակցության անդամ (1989 թ.-ից)։ 1971-1973 թվականներին ծառայել է խորհրդային բանակում։ Ավարտել է Մինսկի ռադիոտեխնիկական ինստիտուտը (1978)։ 1980-1990 թվականներին աշխատել է Ստեփանակերտի կոնդենսատորների գործարանում՝ տեխնիկական վերահսկողության բաժնի պետ, ապա՝ գլխավոր տեխնոլոգ։
1988 թվականից գործուն մասնակցություն է ունեցել Ղարաբաղյան շարժմանը։ Եղել է «Կռունկ» կոմիտեի, «Միացում» հասարակական-քաղաքական կազմակերպության, ԼՂ Ազգային խորհրդի անդամ։ 1997-1999 թվականներին՝ Արցախի «Հայ դատ» ուսումնական կենտրոնի տնօրեն, 2000-2007 թթ. և 2011 թ.-ից՝ ԼՂՀ նախագահի խորհրդական, 2007-2011 թթ.՝ ԼՂՀ Արտաքին գործերի նախարար։ 


== Ծանոթագրություններ ==
Մոսկվա քաղաքի օր

Մոսկվա քաղաքի օր (ռուս.՝ День города Москвы ), ամենամյա համաքաղաքային տոն։ Նշվում է սեպտեմբերի առաջին կամ երկրորդ շաբաթ օրը։ Հիմնական տոնակատարությունները ավանդույթի համաձայն անցնում են Տվերսկի փողոցի վրա, Կարմիր հրապարակում, Վասիլևսկի սպուսկում, Պոկլոննայա և Վորոբևյան լեռներում, ժողովրդական զբոսահանդեսները և համերգները տեղի են ունենում ամբողջ քաղաքում։ Քաղաքի օրը ավարտվում է տոնական հրավառությամբ։


== Պատմություն ==


=== Ռուսական կայսրություն ===

Առաջին անգամ քաղաքի օրվա տոնակատարությունները Մոսկվայում տեղի են ունեցել 1847 թվականին՝ քաղաքի 700-ամյակին նվիրված։  Տոնի գաղափարն պատկանել է հրապարակախոս-սլավոնաֆիլներին, որոնց թվում են պատմաբաններ Կոնստանտին Ակսակովը և Միխայիլ Պոգոդինը։ Պատմաբան Իվան Զաբելինը նշել է Մոսկվայի մասին առաջին հիշատակման ամսաթիվը՝ 1147 թվականի ապրիլի 4։ Նույն ժամանակ, 1846 թվականին «Մոսկովյան վեդոմոստի» թերթում լույս է տեսնում Կոնստանտին Ակսակովի «700-ամյա» հոդվածն, որն վեճեր է առաջացրել քաղաքի պատմական նշանակության մասին։ Հոբելյանի տոնակատարության գաղափարը խրախուսել են Մոսկվայի միտրոպոլիտ Ֆիլարետը և գեներալ-նահանգապետ Ալեքսեյ Շչերբատովը։


== Ծանոթագրություններ ==
Դրախտի դարպասը

«Դրախտի դարպասը», Արցախյան առաջին պատերազմին նվիրված խաղարկային լիամետրաժ ֆիլմ, որը կինոռեժիսոր Ջիվան Ավետիսյանը նկարահանել է 2018 թվականին։
Ֆիլմն արտադրվել է Հայաստանի, Լիտվայի, Գերմանիայի, Բուլղարիայի, Չեխիայի, Իտալիայի և ԱՄՆ-ի հետ համատեղ։ «Դրախտի դարպասը» ֆիլմի հայատանյան պրեմիերան կայացել է 2019 թ. հոկտեմբերի 17-ին՝ Երևանում, հոկտեմբերի 19-ին՝ Ստեփանակերտում։ 2022 թ. հոկտեմբերի 21-ին ցուցադրվել է ԱՄՆ֊ում։


== Սյուժե ==
50-ամյա գերմանացի լրագրող Ռոբերտ Ստերնվալը 2016 թվականին վերադառնում է Արցախ՝ լուսաբանելու քսաներկու տարվա ընդմիջումից հետո վերսկսված պատերազմը։ Լրագրողական հետաքննության ընթացքում նա ծանոթանում է 35-ամյա երիտասարդ օպերային երգչուհի Սոֆիա Մարտիի հետ։ Ռոբերտի և Սոֆիայի հաճախակի հանդիպումները արթնացնում են փոխադարձ սիրո զգացմունք, սակայն պարզվում է, որ Սոֆիան անհայտ կորած ֆոտոլրագրող Էդգար Մարտիրոսյանի աղջիկն է, ում 1992 թվականին՝ Թալիշի անկման օրը, Ռոբերտը թողել է գյուղում՝ գերեվարության մեջ, ապա՝ յուրացրել նրա՝ մարտի դաշտում արված լուսանկարները... և դրանց շնորհիվ հանրահայտ դարել։


== Դերերում ==
Ռիխարդ Զամել (Գերմանիա)
Տատյանա Սպիվակովա (Ֆրանսիա)
Սոս Ջանիբեկյան (Հայաստան)
Նաիրա Զաքարյան (ԱՄՆ)
Լեոնարդաս Պոբեդոնոսցևաս (Լիտվա)
Նինա Կրոնջագեր (Գերմանիա)
Բենեդիկտ Ֆրեյթագ (Շվեյցարիա)


== Ստեղծագործական կազմ ==
Ռեժիսոր՝ Ջիվան Ավետիսյան
Սցենարիստ՝ Արտավազդ Եղիազարյան
Սցենարի համահեղինակ՝ Մկո Մալխասյան
Պրոդյուսերներ՝ Մասիս Բաղդասարյան, Կեստուտիս Դրազդաուսկաս
Գործադիր պրոդյուսեր՝ Ադրինե Միրզայան
Վերահսկող պրոդյուսերներ՝ Արթուր Չալեկյան, Գարո Մադենլյան
Համապրոդյուսերներ՝ Մարկո Գիլլես, Անգելիկա Շոուլեր
Ասոցիատիվ պրոդյուսերներ՝ Շուշանիկ Միրզախանյան, Վահե Գաբրաշ, Պետեր Բաղդասարյան, Ռոբերտ Հոֆերեր, Ֆիլիպ Էգգեր, Օրիետտա Տրեվիսանատո
Հետարտադրական փուլի պրոդյուսերներ՝ Թեոդորա Անդրեցուդի, Դանիել Դելչունկով, Մարտին Ռայման, Սթիվ Ռևերանդ
Գծային պրոդյուսեր՝ Նարինե Ոսկանյան
Կոմպոզիտոր՝ Միշել Ջոսիա
Բեմադրող օպերատոր՝ Ռիտիս Կուրկուլիս
Բեմադրող նկարիչներ՝ Սևակն Բաղդասարյան, Յուրգիտա Գերդվիլայտե


== Ծանոթագրություններ ==


== Արտաքին հղումներ ==
Դրախտի դարպասը Հայաստանի ազգային կինոկենտրոնում
«Դրախտի դարպասը»՝ լավագույն խաղարկային ֆիլմ
Կինոյի տանը կցուցադրվի մոսկովյան միջազգային կինոփառատոնից հանված «Դրախտի դարպասը» ֆիլմը
Instagram
Facebook
Մակուխովկա (գյուղ, Պոլտավայի շրջան)

Մակուխովկա (ուկրաիներեն՝ Макухівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Մակուխովկա գյուղում բնակվում էր 813 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5719) Կրիզիկ

(5719) Կրիզիկ (անգլ.՝ Krizik), աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 7-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,217144 ա. մ., առավելագույնը մոտենում է 1,8403 ա. մ. հեռավորության վրա և հեռանում 2,5939 ա. մ.։ Արեգակի շուրջ մեկ ամբողջական պտույտ է կատարում 1205,84 երկրային օրվա ընթացքում, իր ուղեծրով շարժվելով միջինում 0,298547 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5719) Կրիզիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թեոդոր Շասերիո

Թեոդոր Շասերիո (ֆր.՝ Théodore Chassériau, սեպտեմբերի 20, 1819(1819-09-20)[…], El Limón, Samaná, Դոմինիկյան Հանրապետություն - հոկտեմբերի 8, 1856(1856-10-08)[…], Փարիզ), ֆրանսիացի գեղանկարիչ և գրաֆիկ, դիցաբանական թեմատիկայով դիմանկարների և նկարների հեղինակ։


== Կենսագրություն ==
Թեոդոր Շասերիոն Բենուա Շասերիոյի որդին է։ Կրթություն է ստացել Փարիզի գեղարվեստի դպրոցում, ապա Էնգրի արվեստանոցում։ Թեդորը եղել է Էնգրի ամենակրտսեր աշակերտը, սակայն նկարիչը նրան անվանում էր «գեղանկարչության ապագա Նապոլեոն»։ Վաղ շրջանում Շասերիոն նկարել է դասական և կրոնական սյուժեներով՝ ուշադրությունն առավելապես սևեռելով նկարի ոճի և պատկերի արտաքին տեսքի վրա։ Հետագայում միացել է ռոմանտիկների հոսանքին և սկսել է ընդօրինակել Դելակրուային։ Այս երկրորդ ուղղության մեջ նա հմտացավ Ալժիր այցելելուց հետո, որտեղ ձեռք բերեց հարավային արևի ջերմությունն ու շոգը փոխանցելու բացառիկ հմտություն և բացահայտեց տեղի կենցաղն ու կերպարներին։
Թեոդոր Շասերիոյի վաղ շրջանի աշխատանքներից են «Տրոյական գերուհիները ծովափին», «Սուսաննան և ճգնավորները», «Վեներա Անադիոմենա», «Ծովահարսերի ձեռքով ժայռին գամված Անդրոմեդան», «Քրիստոսը Ձիթենյաց լեռան վրա»։
Ուշ շրջանի նկարներից են «Շաբաթը հրեական Կոնստանինա թաղամասում», «Արաբ հեծյալները մարտի դաշտից տանում են իրենց ընկերների մարմինները», «Արաբ շեյխերը գնում են մարտի», «Ջերմասենյակները պոմպեյական թերմերում» (Փարիզ, Օրսե թանգարան), «Հանգստացող լողորդուհին» և այլ աշխատանքներ։
Գեղանկարներից բացի՝ Շասերիոն ստեղծել է օֆորտների շարք շեքսպիրյան «Օթելլոյի» (15 թիթեղ) և «Համլետի» 30 (թիթեղ)։
Նկարիչը մահացել է Փարիզում և թաղվել է Մոնմարտրում։


== Պատկերասրահ ==

		
		
		
		


== Գրականություն ==
Власов В. Г. Шассерио Теодор // Стили в искусстве : Архитектура, графика. Декоративно-прикладное искусство. Живопись, скульптура : словарь : в 3 т. / В. Г. Власов. — СПб. : Кольна, 1997. — Т. 3 : Словарь имён : М—Я. — С. 513. — 655 с., [8] л. ил. — ISBN 5-88737-010-6. — .
«Шассерио, Теодор»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Прокофьева М. Н. Шассерио / автор текста Маргарита Прокофьева. — М. : Белый город, 2005. — 48 с. — (Мастера живописи). — ISBN 5-7793-0929-9.
Шассерио Теодор / В. А. Кулаков // Хвойка — Шервинский. — М. : Большая российская энциклопедия, 2017. — С. 705. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 34). — ISBN 978-5-85270-372-9.
Guégan S., Pomarède V., Prat L.-A. et al. Théodore Chassériau, 1819-1856 : The Unknown Romantic : catalog of an exhibition held at the Metropolitan Museum of Art, Oct. 22, 2002-Jan. 5, 2003 / Stéphane Guégan, Vincent Pomarède, and Louis-Antoine Prat, with contributions by Bruno Chenique, Christine Peltre, Peter Benson Miller, Gary Tinterow. — New York : Metropolitan Museum of Art ; New Haven, London : Yale University Press, 2002. — 432 p. — ISBN 0-300-09690-9.
Peltre C. Théodore Chassériau : [фр.] / Christine Peltre. — Paris : Gallimard, 2001. — 255 p. — ISBN 2-07-011564-X.


== Ծանոթագրություններ ==
Սարգիս Մանգասարյան

Սարգիս Արսենի Մանգասարյան (փետրվարի 10, 1918(1918-02-10) - մարտի 16, 1991(1991-03-16), Երևան, Հայկական ԽՍՀ, ԽՍՀՄ), հայ նկարիչ։ Հայաստանի նկարիչների միության անդամ (1952)։ Ադրբեջանական ԽՍՀ վաստակավոր նկարիչ (1970)։


== Կենսագրություն ==
Սարգիս Մանգասարյանը ծնվել է 1918 թվականին Կապանի Վաչագան գյուղում։ Սովորել է Բաքվի գեղարվեստի ուսումնարանում, այնուհետև ուսումը շարունակել է Ռուսաստանի Կրասնոդար քաղաքում։ 1939 թվականին զորակոչվել է խորհրդային բանակ, 1941-1945 թվականներին մասնակցել է Երկրորդ համաշխարհային պատերազմին։ 1946-1952 թվականներին սովորել է Երևանի գեղարվեստա-թատերական ինստիտուտում։
Մասնակցել է հանրապետական, միութենական և միջազգային ցուցահանդեսների։ Մանգասարյանի աշխատանքները պահվում են Հայաստանի ազգային պատկերասրահում, «Հայաստանը Հայրենական մեծ պատերազմում» թանգարանում, ՀՀ մշակույթի նախարարության ֆոնդում։


== Ստեղծագործություններ ==
«Կազի Խալիլովի դիմանկարը» (1950-1960)
«Ղափանի հորատող Իվան Կապլովի դիմանկարը» (1969)


== Ծանոթագրություններ ==
Սկրիպաևսկի գյուղական խորհուրդ (Խարկովի մարզ)

Սկրիպաևսկի գյուղական խորհուրդ  (ուկրաիներեն՝ Скрипаївська сільська рада), Ուկրաինայի Խարկովի մարզի Զմիյովսկի շրջանում։
2001 թվականի տվյալներով Սկրիպաևսկի գյուղական խորհրդում բնակվում էր 1589 մարդ։ Բնակավայրը զբաղեցնում է 154.5 կմ² տարածք։ Բնակչության խտությունը կազմում էր 10.28 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Նովովասիլևկա (գյուղ, Վրադիևկայի շրջան)

Անվան այլ կիրառումների համար տե՛ս՝ ՆովովասիլևկաՆովովասիլևկա (ուկրաիներեն՝ Нововасилівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1795 թվականին։
2001 թվականի տվյալներով Նովովասիլևկա գյուղում բնակվում էր 732 մարդ։ Բնակավայրը զբաղեցնում է 2,32 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1571)

Ժողովածու (1571), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1571 թվի տակ։ Ձեռագիրը գրվել է 1375 թվականին Վարդան գրիչի կողմից, Ագուլիսում։ Կազմողը եղել է հենց ինքը։ Գրված է թղթի վրա, որը ունի 15,5×12 չափս։ Ձեռագիրը կազմված է 294 թերթից։ Գրված է միասյուն, բոլորգիրով։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ 285ա, 293ա, հետագայի՝ 294բ (17-րդ դար)։


== Բովանդակություն ==
Գր. Նարեկացւոյ Մատեան ողբերգութեան։
Վարք Գր. Նարեկացւոյ։
Յակ. Տեառնեղբօր Գիրք տղայութեան Քրիստոսի։


== Ծանոթագրություններ ==
A Light in the Dark

A Light in the Dark, Metal Church հևվի-մետալ խմբի թողարկած ութերորդ ալբոմը, հրապարակվել է 2006 թվականի հուլիսի 16-ին Գերմանիայում, հունիսի 19-ին Եվրոպայում և հունիսի 27-ին ԱՄՆ-ում։


== Քննադատություն ==
Allmusic տեսաբան Գրեգ Պրատոն մենաբանել է ալբոմը՝ «անվրեպ», այն հրապարակել է Metal Church-ը, չնայած այն փաստը, որ Կուրտ Վանդերխուֆտը դուրս էր եկել թիմից։ Պրատոն ալբոմը գնահատել է 3.5 միավոր, 5 միավորից։


== Ստեղծագործությունների ցանկ ==


== Ձայնագրության մասնակիցներ ==
Ջեյ Ռեյնոլդս- կիթառ
Ստիվ Անժեչժ բաս
Ջեֆ Պլեյտ- հարվածային գործիքներ


== Ծանոթագրություններ ==
Դվինի եկեղեցական ժողով (609-610)

Անվան այլ կիրառումների համար տե՛ս՝ Դվինի եկեղեցական ժողով (այլ կիրառումներ)Դվինի եկեղեցական ժողով 609 կամ 610 թվականին, Մարզպանական Հայաստանի մայրաքաղաք Դվինում ապագա կաթողիկոս Աբրահամ Ա Աղբաթանեցու և իշխան Սմբատ Բագրատունու օրոք, հոգևորական և աշխարհական անձանց մասնակցությամբ։ 

Աբրահամ Ա Աղբաթանեցու օրոք Վրաց եկեղեցին բաժանվել է Հայ եկեղեցուց(614 թվական)։ Բաժանումն առիթ է տվել բազմաթիվ գրագրությունների՝ Հայոց կաթողիկոսների և Վրաց Կյուրիոն կաթողիկոսի ու եպիսկոպոսների միջև։ Վրաց եկեղեցու նկատմամբ վերաբերմունքը ճշտելու նպատակով էլ գումարվել է Դվինի Գ ժողովը։ Քննվել է Վրաց կաթողիկոսի քաղկեդոնական լինելու խնդիրը, և ընդհանուր վճռով բոլոր վրացիները համարվել են քաղկեդոնականներ՝ իրենց Կյուրիոն կաթողիկոսին հետևողներ և դավանակից հայերից բաժանվածներ։
Աբրահամ Ա Աղբաթանեցին ժողովի որոշումից հետո մի «Շրջագայական թուղթ» է գրել՝ ուղղված ժողովրդին, որով հայտնել է գործի եղելությունը, նզովել Կյուրիոն կաթողիկոսին, նրա համախոհներին, պատվիրել խզել բոլոր հարաբերությունները վրացիների հետ, նրանց եկեղեցին չգնալ։ Դվինի Գ ժողովը եկեղեցական կանոններ չի սահմանել, միայն զրկել է վրացիներին հայոց հաղորդությունից։ Ժողովը որոշում է ընդունել Հայոց, Աղվանից, Սյունյաց աթոռների աստիճանների մասին և սահմանել 9 դասերի կարգը։ Հայ եկեղեցու գահակալը հռչակվել է պատրիարք, Աղվանից եկեղեցունը՝ արքեպիսկոպոս, Սյունյացը՝ մետրոպոլիտ։


== Տես նաև ==
Դվինի եկեղեցական ժողով (506)
Դվինի եկեղեցական ժողով (554)
Դվինի եկեղեցական ժողով (645)
Դվինի եկեղեցական ժողով (648)
Դվինի եկեղեցական ժողով (719-720)


== Արտաքին հղումներ ==
Հայաստանյայց առաքելական եկեղեցու ժողովներ, պաշտոնական կայք
Դվինի Գ ժողով(չաշխատող հղում)
Նովո-Վնուկովո

Նովո-Վնուկովո (ռուս.՝ Ново-Внуково), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9937) Տրիցերատոպս

(9937) Տրիցերատոպս (անգլ.՝ Triceratops), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 17-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,365496 ա. մ., առավելագույնը մոտենում է 1,8168 ա. մ. հեռավորության վրա և հեռանում 2,9142 ա. մ.։ Արեգակի շուրջ մեկ ամբողջական պտույտ է կատարում 1328,87 երկրային օրվա ընթացքում, իր ուղեծրով շարժվելով միջինում 0,270907 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9937) Տրիցերատոպս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջոան Սազերլենդ

Ջոան Էլսթոն Սազերլենդ (անգլ.՝ Joan Alston Sutherland, նոյեմբերի 7, 1926(1926-11-07)[…], Սիդնեյ, Ավստրալիա - հոկտեմբերի 10, 2010(2010-10-10)[…], Ժնև, Շվեյցարիա), ծագումով ավստրալիացի հայտնի օպերային երգչուհի (քնարակոլորատուրային սոպրանո)։
Սովորել է Սիդնեյի կոնսերվատորիայում։ 1951-ից ապրում է Լոնդոնում, 1952-ից՝ «Քովենտ–Գարդեն»-ի մեներգչուհի, հայտնի է դարձել Լյուչիայի դերերգի (Դոնիցետտիի «Լյուչիա դի Լամերմուր») կատարմամբ (1959)։ Հյուրախաղերով հանդես է եկել Վիեննայում, Փարիզում, Նյու Յորքում, Միլանում և այլուր։ Նրա բացառիկ գեղեցիկ ձայնը աչքի է ընկնում տեմբրային նրբերանգների բազմազանությամբ, հատկապես ազատ է տիրապետում բարձր ռեգիստրին։ Արտիստականությունը զուգակցում է վիրտուոզ վոկալ տեխնիկային։ Դերերգերից են՝ Ամելիա, Աիդա, Վիոլետա (Վերդիի «Պարահանդես–դիմակահանդես», «Աիդա», «Տրավիատա»), Դոննա Աննա, Կոմսուհի (Մոցարտի «Դոնժուան», «Ֆիգարոյի ամուսնությունը»), Լակմե (Դելիբի «Լակմե») ևն։ 1973-ից հանդես է գալիս նաև օպերետում։


== Օպերային դերերը ==
1947 - Դիդոնե («Դիդոնե և Էնեաս», Սիդնեյ)
1951 - Առաջին տիկին («Կախարդական սրինգ», Մոցարտ, «Կովենտ-Գարդեն», Լոնդոն)
1954 - Աիդա («Աիդա», «Կովենտ-Գարդեն», Լոնդոն),
1954 - Ագաթա («Կախարդական հրաձիգ», «Կովենտ-Գարդեն», Լոնդոն
1956 - 1960 - մասնակցություն Գլայնդբորնի փառատոնում (Կոմսուհու («Ֆիգարոյի ամուսնությունը», Մոցարտ), դոննա Աննայի («Դոն Ժուան», Մոցարտ) դերերը)
1957 - Ալչինա («Ալչինա», Հենդել, «Կովենտ-Գարդեն», Լոնդոն).
1960 - Լյուչիա («Լյուչիա դի Լամմերմուր», Դոնիցետտի, «Կովենտ-Գարդեն», Լոնդոն)
1963 - Նորմա («Նորմա», Բելլինի, Վանկուվեր)
1966 - Մարիա («Գնդի դուստրը», Դոնիցետտի)
1970 - Ստելլա, Օլիմպիա, Ջուլիետտա, Անտոնիա («Հոֆմանի հեքիաթները», Օֆենբախ, Սիեթլ)
1976 - Լակմե («Լակմե», Դելիբ, Սիեթլ)
1977 - Մարիա Ստյուարտ («Մարիա Ստյուարտ» Դոնիցետտի, «Կովենտ-Գարդեն», Լոնդոն),և այլն


== Ծանոթագրություններ ==
Լոգի (այլ կիրառումներ)

Լոգի, կարող է վերաբերել՝

Լոգի - գյուղ Ռուսաստանի Դաշնության Ռոստովի մարզի Տարասովսկի շրջանում
Լոգի - Սատուրնի անկանոն արբանյակ
Լոգի - գյուղ Ռուսաստանի, Սմոլենսկի մարզի Դուխովշչինսկի շրջանի կազմում
Կամեն Յոլ

Կամեն Յոլ (ռուս.՝ Каман-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Հարավային Միլվա գետի աջ ափից 52 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա.
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000014459
Կոդը ըստ հիդրոլոգիական հետազոտության (ՌԴ) — 103001445
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կովալևկա (գյուղ, Պոլտավայի շրջան)

Անվան այլ կիրառումների համար տե՛ս՝ ԿովալևկաԿովալևկա (ուկրաիներեն՝ Ковалівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Կովալևկա գյուղում բնակվում էր 2 133 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Baby Monster

Baby Monster (կորեերեն՝ 베이비몬스터, ոճավորվում է մեծատառերով)․ հարավկորեական YG Entertainment լեյբլի սպասվող գըրլ բենդ։ Խումբը բաղկացած է յոթ անդամից, ովքեր դեռ պետք է ներկայացվեն։


== Պատմություն ==


=== 2018-2022: Նախադեբյուտային շրջան ===
Baby Monster-ի դեբյուտի նախապատրաստումը սկսվել է դեռ 2018 թվականից, չնայած պաշտոնական հայտարարություններ չեն կատարվել ոչ տարվա ընթացքում, ոչ էլ 2019 թվականին։ 2020 թվականի հունվարի 25-ին YG Entertainment-ը պաշտոնապես գրանցել է «BAEMON» ապրանքանշանը։ 2020 թվականի փետրվարին գործակալությունը ներկայացրել է երկու չինուհի թրեյնիների՝ Ջեյն Վանին և Վիկի Վեյին որպես «Idol Producer 3» գոյատևման նախագծի մասնակիցներ, որի ընթացքում աղջիկները ներկայացել են որպես սպասվող գըրլ բենդի անդամներ։ Սակայն, շոուի եզրափակչից հետո խմբի դեբյուտի հետ կապված ոչ մի հայտարարություն չի եղել։


=== 2023: Դեբյուտ ===
2020 թվականի դեկպետմեբրի 30-ին YG Entertainment-ը ներկայացրել է «YG Next Movement» անվամբ թիզեր լուսանկարը և հավելել է, որ նոր խմբի մասին մանրամասները կհաղորդվեն 2023 թվականի հունվարի 1-ին։ Հունվարի 1-ին լեյբլի պաշտոնական ՅուԹյուբյան ալիքում հոլովակ է տեղադրվել YG-ի այլ արտիստների մասնակցությամբ, որտեղ մանրամասն ներկայացվում է խմբի ապագա անդամների առաջընթացը, ինչպես նաև ստեղծվել է խմբի անհատական ՅուԹյուբյան ալիքը։


== Ծանոթագրություններ ==
Ժողովածու (2027)

Ժողովածու (2027), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2027 թվի տակ։ Ձեռագիրը գրվել է 1680 թվականին Հովսեփ գրիչի կողմից, Էջմիածնում։ Գրված է թղթի վրա, որը ունի 12×9,5 չափս։ Ձեռագիրը կազմված է 206 թերթից։ Գրված է միասյուն նոտրգիրով։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագիրով։ Կազմը` կաշեպատ տախտակ դրոշմակազմ, աստառը՝ դրոշմազարդ կտավ։ Հիշատակարաններ՝ 124ա, 199բ, հետագայի՝ 2ա (XVIII դար)։


== Բովանդակություն ==
Տօնացոյց, Աւետարանացոյց։
Աւետարանք իւղարերից, հանգստեան։
Մասն ժամագրոց։
Տաղք (Մխ. Այրիվանեցի, Գր. Նարեկացի, Առ. Բաղիշեցի, Առ. Սիւնեցի, Ներս. Շնորհալի, անանունք)։


== Ծանոթագրություններ ==
Հարբած վարպետը 2

«Հարբած վարպետը 2» (անգլ.՝ Jui kuen II) ռեժիսոր Լյու Չյալյան և Ջեքի Չանի համատեղ ֆիլմերից, որի գլխավոր դերերը մարմնավորում են Ջեքի Չանը, Լանգ Տին, Անիտա Մուին, Ֆելիքս Վոնգը, Լյու Չյալյանը, Քեն Լոն, Կար Լոկ Չինը, Հու Սունգ Պակը, Չի-Կվոնգ Չեունգը, Յի Սան Հոնը։


== Սյուժե ==
Հարբած Վարպետը վերադառնում է։ Նրա մարտարվեստը դառնում է ավելի հղկված և ծիծաղելի։ Իր հոր հետ առևտրից տուն վերադառնալիս հանրաճանաչ «հարբած վարպետը» ներքաշվում է խարդախության մեջ։ Արտասահմանցիները փորձում են թանկարժեք ռելիկվիա տեղափոխել Չինաստանից, իսկ հայրենասերները ջանում են խանգարել դրան։ Ցավոք Վոնգ-Ֆեյ Հունգի հայրը չի տիրապետում և ոչ մի մարտաձևի և արդյունքում Ջեքի Չանը մենակ է մարտնչելու թշնամական խմբի հետ։


== Դերերում ==


== Ծանոթագրություններ ==


== Արտաքին հղումներ ==
Հարբած վարպետը 2(անգլ.) ֆիլմը Internet Movie Database կայքում
«Հարբած վարպետը 2»(ռուս.) ֆիլմը ԿինոՊոիսկ կայքում։
Տասներկու առաքյալներ (Ավստրալիա)

Տասներկու առաքյալներ (անգլ.՝ The Twelve Apostles), կրաքարային ժայռերի խումբ օվկիանոսում, Փորտ Քեմպբելլ ազգային պարկի հարևանությամբ, տեղակայված է այսպես կոչված Մեծ օվկիանոսային ճանապարհին Ավստրալիայի Վիկտորիա նահանգում։ Նրանց արտաքին տեսքը և միմյանցից ոչ մեծ հեռավորության վրա գտնվելը այս վայրը դարձրել են հայտնի զբոսաշրջային վայր։ Ժայռերից որոշների բարձրություն մոտ 45 մ է։ Սկզբում տեղանքն անվանում էին Սոու էնդ Փիգլետս («Խոզը և խոճկորները»), այն 20-րդ դարում վերանվանվել է՝ կոչվելով «The Twelve Apostles» («Տասներկու առաքյալներ»), ընդ որում խմբում կար միայն ինը ժայռ։ Սոունը («Խոզ») կզղին էր, իսկ Փիգլետսը՝ («խոճկոր») առանձնացված ժայռերը։ Ներկայումս ժայռերը ութն են, քանի որ նրանցից մեկը 2005 թվականին փլվել է՝ չդիմանալով էրոզիայի ազդեցությանը։
Տասներկու առաքյալները գտնվում են Մեծ օվկիանոսային ճանապարհին՝ Պորտ Քեմբել և Պրինստոն քաղաքների միջև։ Տասներկու առաքյալները Վիկտորիա նահանգի գլխավոր տեսարժան վայրերից մեկն է և ամենաշատ այցելվողներից մեկը Ավստրալիայում։ 2000-ական թվականների սկզբին այս ճանապարհին կառուցվել է զբոսաշրջային կենտրոն։ Զբոսաշրջիկների շրջանում տարածված է նաև ժայռերի շուրջ ուղղաթիռով թռչելը։
1964 թվականին ժայռերն ընդգրկվել են յուրօրինակ կրաքարե գոյացությունների պահպանման նպատակով ստեղծված Փորտ Քեմպբելլ ազգային պակի մեջ։ Արգելոցի ներկայիս տարածքը զբաղեցնում է 17,5 կմ2։


== Ծանոթագրություններ ==
Բենամոկառա

Բենամոկառա (իսպ.՝ Benamocarra), բնակավայր և մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ակսարկիյա Կոստա դել Սոլ շրջանում։ Տարածքը կազմում է՝ 6 կմ2։ Բնակչությունը՝ 3035 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 35 կմ։


== Արտաքին հղումներ ==
պաշտոնական կայք Archived 2017-09-30 at the Wayback Machine.
Հիպերհղում

Հիպերհղումը, կամ հիպերկապը, կամ պարզապես հղումը հնարավորություն է, որ թույլ է տալիս մի փաստաթղթից ավտոմատ կերպով անցնել մեկ ուրիշ կապված փաստաթղթի։ Հղումները օգտագործվում են հիմնականում կայքերում, որպեսզի թույլ անցումը մեկ այլ կայք լինի միայն մեկ սեղմման շնորհիվ։


== Սկզբնակետ և թիրախ ==
Հղումը ունի սկզբնակետ և նպատակակետ՝ թիրախ։ Սկզբնակետի մասնիկի ակտիվացումը թույլ է տալիս ավտոմատ կերպով անցնելու նպատակակետին։
Հղման սկզբնակետը սովորաբար բառ, նախադասությունն, նկար, կամ դրանցից որևէ մեկի մասնիկ է հիպերտեքստային փաստաթղթում։ Նպատակակետը կարող է լինել ինչպես մի այլ փաստաթուղթ (ընդ որում այդ փաստաթղթի սկիզբը, կամ ցանկացած մասը), այնպես էլ նույն փաստաթղթի մի այլ մաս։ Որոշ հիպերտեքստային համակարգեր չեն կարող երաշխավորել նպատակակետի հավաստիությունը, գոյությունը, և հաճախ այս դեպքերում հանդիպում ենք հիպերկապերի, որ անվանում են կտրված, կոտրած կամ անհասանելի։


== Տես նաև ==
HTML


== Ծանոթագրություններ ==
Էնդի (սագ)

Էնդի (1987, Հարվարդ, Քլեյ շրջան, Նեբրասկա, ԱՄՆ - հոկտեմբերի 19, 1991(1991-10-19), Հասթինգս, Նեբրասկա, ԱՄՆ), մոխրագույն սագ, որը ծնվել է առանց թաթերի թաղանթային մասի։ Հայտնի է դարձել որպես «Սպորտային կոշիկներով սագ»։ Սպանվել է 1991 թվականին անհայտ հանցագործի կողմից։


== Պատմություն ==
Մոխրագույն սագը, որը ստացել է Էնդի մականունը, ձվից դուրս է եկել 1987 թվականին՝ առանց ոտքերի թաղանթավոր մասերի, և ապրել է Նեբրասկա նահանգի Հարվարդի ֆերմայում։ Երբ Էնդին երկու տարեկան էր, մոտակա Հասթինգս քաղաքից Ջին Ֆլեմինգը իմացել է թռչնի ծանր վիճակի մասին։ Ֆլեմինգը հաշմանդամ երեխաների համար տեղական բարեգործական կազմակերպության անդամ էր և գյուտարար։ Ֆլեմինգը Էնդիին և նրա ընկերուհուն՝ Պոլլի սագին, տեղափոխել է Հասթինգսի իր ֆերմա։
Էնդիին սքեյթբորդի նման պրոթեզներով ավելի մեծ շարժունակություն ապահովելու վաղ փորձերն անհաջող էին։ Այնուհետև Ֆլեմինգը Էնդիին հագցրել է հատուկ ընտրված համապատասխան մանկական կոշիկներ և հաջողությամբ սովորեցրել թռչունին քայլել դրանցով։ Այնուհետև Էնդին գրավել է լրատվամիջոցների և սպորտային հագուստ արտադրողի ուշադրությունը, որոնք առաջարկել են ցմահ կոշիկներ մատակարարելու գործարք։
Էնդին դարձել է օրինակ, հատկապես հաշմանդամ երեխաների համար։ Իր սպորտային կոշիկներով Էնդին կարողանում էր քայլել, լողալ և թռչել, ինչը պետք է հույս ներշնչի հաշմանդամություն ունեցող մարդկանց։
1991 թվականի հոկտեմբերի 19-ին Էնդին անհետացել է, իսկ մեկ օր անց նրան սատկած են գտել տեղի այգում՝ առանց գլխի և թևերի։ Սպանողին բռնելու համար տեղի համայնքը հանգանակել է 10,000 ԱՄՆ դոլար պարգևավճար։ Հանցագործի ինքնությունը պարզել չի հաջողվել։
2000 թվականին տեղի երկու բնակիչներ՝ Յան և Էդ Ֆաուլերները, Ֆլեմինգի ֆերմայում կանգնեցրել են Էնդի սագի հուշարձանը։ Ամերիկայի որոշ տնային տնտեսություններում սագերին սկսել են Էնդիի օրինակով կոշիկներ հագցնել, որպեսզի պաշտպանեն նրանց թաթերը վնասվելուց։


== Տես նաև ==
Անգլուխ ճուտիկ Մայք


== Ծանոթագրություններ ==


== Արտաքին հղումներ ==
Էնդիի տապանաքարը
Գալֆ Այլենդս (ազգային պարկ)

Գալֆ-Այլենդս (անգլ.՝ Gulf Islands National Park Reserve, ֆր.՝ Réserve de parc national des Îles-Gulf), ազգային պարկ Կանադայում։ Բացվել է 2003 թվականին։ Հիմնադրվել է Բրիտանական Կոլումբիա նահանգում։ Այս պարկի անվանումը նշանակում է, որ նախկինում այստեղ բնակվել են հնդկացիներ։
Տարածքը՝ 35,4 կմ2։
Բրուսը ունի տարբեր լանդշաֆտներ։ Բրուսում ներառված են անտառներ, տուրիզմի համար բարենպատս պայմաններ, ճամբարային վայրեր և այլ վայրեր։
։


== Պատկերասրահ ==


== Ծանոթագրություններ ==


== Արտաքին հղումներ ==
«Gulf Islands National Park Reserve» (անգլերեն)։ Կանադայի պարկեր։ Արխիվացված օրիգինալից 2012-04-21-ին։ Վերցված է 2010-03-22
Հերոնիմո Առնեդո Ալվարես

Հերոնիմո Առնեդո Ալվարես (իսպ.՝ Gerónimo Arnedo Álvarez, հոկտեմբերի 14, 1897(1897-10-14), Սան Նիկոլաս, Comuna 1, Բուենոս Այրես, Արգենտինա - հունիսի 12, 1980(1980-06-12), Բուենոս Այրես, Արգենտինա), արգենտինացի կոմունիստ քաղաքական գործիչ։
Ծնվել է հոկտեմբերի 10-ին, Սան Նիկոլասում (Արգենտինա)։ Ակտիվ հեղափոխական գործունեության համար բազմիցս բանտարկվել է։ 1933 թվականից դարձել է Արգենտինայի կոմկուսի ԿԿ անդամ։ 1935–1937 թվականներին եղել է Արգենտինայի կոմկուսի Բուենոս Այրեսի գավառային կոմիտեի քարտուղար։ 1938 թվականից՝ ԿԿ գործադիր կոմիտեի անդամ և Արգենտինայի կոմկուսի Կենտկոմի գլխավոր քարտուղար։ 
ԽՄԿԿ XXI համագումարում (1959) գլխավորել է Արգենտինայի կոմկուսի պատգամավորությունը։


== Ծանոթագրություններ ==


== Արտաքին հղումներ ==
Álvarez, Gerónimo Arnedo // Biographical Dictionary of the Comintern. — 1986. — P. 5 (անգլ.)
Վրացական ազգայնականություն

Վրացական ազգայնականություն (վրաց.՝ ქართული ნაციონალიზმი), վրացի ժողովրդի էթնիկ ազգայնականություն։
Վրացական ազգայնականությունը սկիզբ է առնում 19-րդ դարի կեսից, երբ Վրաստանը հանդիսանում էր Ռուսական կայսրության մասը։ Ռուսական կայսրության և խորհրդային բռնազավթման տարիներին կենտրոնացած լինելով առավելապես մշակույթի շուրջ, վրացական ազգայնականությունը ունեցել է մի քանի ժամանակաշրջան՝ 1980-ականների վերջից մինչև հետխորհրդային շրջանի անկախության վերականգնումը դարձել է ծայրահեղական էթնոկենտրոն, իսկ 1990-ականների վերջից ձևափոխվել է ազգայնական ավելի ընդգրկուն և քաղաքացիական տեսակի։ Այնուամենայնիվ, էթնիկ ազգայնականության մնացորդները դեռ պահպանվել են բազմաթիվ վրացիների մոտ։


== Գրականություն ==
Chikovani Nino (July 2012)։ «The Georgian historical narrative: From pre-Soviet to post-Soviet nationalism»։ Dynamics of Asymmetric Conflict 5 (2): 107–115։ doi:10.1080/17467586.2012.742953 
Cornell Svante (2000)։ Small Nations and Great Powers: A Study of Ethnopolitical Conflict in the Caucasus։ Routledge։ ISBN 0700711627 
Jones Stephen F. (1997)։ «Georgia: the Trauma of Statehood»։  in Bremmer Ian, Taras Ray։ New States, New Politics: Building the Post-Soviet Nations։ Cambridge University Press։ ISBN 0521577993 
Jones Stephen (2009)։ «Georgia: Nationalism from under the Rubble»։  in Barrington Lowell W.։ After Independence: Making and Protecting the Nation in Postcolonial and Postcommunist States։ Ann Arbor: University of Michigan Press։ էջեր 248–276։ ISBN 0472025082 
Jones Stephen F. (2013)։ Georgia: a political history since independence։ London; New York: I.B. Tauris։ ISBN 9781845113384 
Sabanadze Natalie (2010)։ Globalization and Nationalism: The Cases of Georgia and the Basque Country։ Budapest: Central European University Press։ ISBN 9789633860069 
Suny Ronald Grigor (1994)։ The Making of the Georgian Nation (2nd ed.)։ Bloomington: Indiana University Press։ ISBN 0253209153
Աբուն

Աբուն, գյուղ Արևմտյան Հայաստանում, Վանի վիլայեթի Մոկսի գավառակում, Մոկս գյուղաքաղաքից 14 կմ հարավ-արևմուտք՝ Տիգրիսի աջ ափում, սարահարթի վրա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սանտա Մարիա Կոգինաս

Սանտա Մարիա Կոգինաս (իտալերեն՝ Santa Maria Coghinas), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 1439 մարդ (2008 թվականի տվյալով), բնակչության խտությունը կազմում է 65 մարդ/կմ²։ Զբաղեցնում է 22 կմ² տարածք, փոստային ինդեքս՝ 7030, հեռախոսային կոդ՝ 079:


== Ժողովրդագրություն ==
Բնակչություն դինամիկան


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.